সাংবাদিকদের প্রশ্নের জবাবে বাংলাদেশ চলচ্চিত্র শিল্পী সমিতির সাধারণ সম্পাদক চিত্র নায়ক জায়েদ খান বলেন, সার্জিকেয়ার ক্লিনিকে যে বিষয়টি নিয়ে তার নাম বারবার উঠছে এর সাথে তার কোন সম্পৃক্ততা নেই। আরো বলেন, যদি ঘটনা ঘটে থাকে তাহলে তার সাথে আমি নয় আমার ভাই পিন্টু জড়িত। কোন প্রশ্ন থাকলে তাকে করুন। এটা আমার সম্পত্তি নয়, তাই এ বিষয়ে আমার কোন সম্পৃক্ততা নেই। চলচ্চিত্রের সাধারণ সম্পাদক হওয়ার পর থেকে আমার পিছনে নিন্দুকেরা লেগেই রয়েছে। হয়তো কারো ব্যক্তি আক্রোশের স্বীকার হচ্ছি। এসময় তিনি আবেগ আপ্লুত হয়ে বলেন, আমার নামটি জড়িয়ে বারবার আমাকে হেয় প্রতিপন্ন করা হচ্ছে। যদি আমার বিরুদ্ধে কোন সঠিক অভিযোগ থাকে তাহলে সংবাদ পরিবেশন করুন তাতে আমার কোন প্রকার আপত্তি নেই। তবে যে বিষয়ে আমার কোন উপস্থিতি নেই তাতে আমার নাম কেউ দয়া করে জড়াবেন না।